אבישי חורי

אבישי חורי (נולד ב-5 באפריל 1992) הוא משורר וסופר ישראלי.

ביוגרפיה 
אבישי חורי נולד וגדל בבאר שבע.

בילדותו למד במסגרות חינוך דתיות בדרום הארץ, ולאחר מכן למד והדריך במכינה הקדם-צבאית בית ישראל בירושלים.

בצבא שירת ככתב ועורך בעיתון במחנה. לאחר שחרורו טייל במזרח הרחוק, היה רועה צאן בחוות הר הרוח ועסק ברכיבה טיפולית.

החל משנת 2019 עוסק בעריכת תוכן בבית אבי חי ומנחה סדנאות כתיבה ואירועי תרבות.

יצירתו 
חורי החל לכתוב בגיל צעיר, וטקסטים פרי עטו פורסמו לאורך השנים בעיתונות ובכתבי העת המרכזיים לשירה.

בשנת 2017 סיפורו "המילים של עופרה אורֵאו" זכה במקום השני בתחרות הסיפור הקצר של עיתון הארץ.

איך עושה תהום 
בשנת 2018 יצא לאור ספר שיריו הראשון - איך עושה תהום - בעריכת טל ניצן ובהוצאת פרדס. הספר מציג מסע פואטי-אוטוביוגרפי העוסק בין היתר במשפחתו, בילדותו, בתהליכי יציאה בשאלה ובהשלמה עם זהות הומוסקסואלית.

הספר זכה בפרס שרת התרבות לספרי ביכורים (תשע"ט), בציון לשבח בפרס רעיית נשיא המדינה לשירה עברית (2019) ובפרס שר התרבות למשוררים בתחילת דרכם (2021).

השיר "דע", הפותח את הספר, הולחן על ידי שי צברי ואלון לוטרינגר, ובתחילת שנת 2021 יצא לרדיו כסינגל בביצועו של צברי.

שירים נוספים מהספר הולחנו על ידי האומנים אורי אלבוחר, ליאנדרו דומינגז ועומר קורן.

קראו לי אושר 
ב-נובמבר 2021 יצא לאור ספר הפרוזה הראשון של חורי - קראו לי אושר - בעריכת נוית בראל ובהוצאת פרדס.

ספרים 
 אבישי חורי, איך עושה תהום, פרדס הוצאה לאור, 2018
 אבישי חורי, קראו לי אושר, פרדס הוצאה לאור, 2021

קישורים חיצוניים 

 אבישי חורי (1992) בלקסיקון הספרות העברית החדשה
 
 כאן שיר | אבישי חורי - אהבה, כאן - תאגיד השידור הישראלי, 6 באפריל 2017
 נועה שטרן, "הכתיבה היא כמו חרב ותחבושת", מקור ראשון, 17 בפברואר 2019
 
 יותם ראובני, בכל פעם שהומו עושה אהבה, הוא רואה בדמיונו את חורבותיה של סדום, הארץ, 10 באוקטובר 2019
 נדב גליק, האמא דתייה, האבא חרדי - הבן חילוני וכותב שירי אהבה לגברים, ידיעות אחרונות, 16 בינואר 2019

הערות שוליים 

משוררים ישראלים
משוררים להט"בים ישראלים
סופרים ישראלים
בוגרי מכינות קדם-צבאיות
סגל במחנה
זוכי תחרות הסיפור הקצר של "הארץ"
ישראלים שנולדו ב-1992